Den Vest-Sjællandske Avis, 1816-05-25
Oversigt. af Dagens udenlandske Nyeheder. De Efterretninger, som den udenlandske Post har medbragt, vise, hvilken Misfornøielse der giærer i Frankerige, hvor vanskeligt det er at faae den undertrykket, og hvor betydeligt det Udbrud deraf, som fandt Sted i Egnen ved Grenoble, har været En afskediget Officeer, Guillot, og en vis Didier, stode i Spidsen derfor, og havde bragt Bønderne i Departementet Jsere og de Militaire, som staae paa halvt Sold i Bevægelse, og søgte at overrumple Staden Grenoble den 4de Mai, under den Forventning, at den commanderende General Dona dien var afmarscheret med de Kongelige Tropper forat modtage Prindsessen af Neapel, Hertugen af Berrys Brud. Planen var saameget farligere, som der er et Depot i Byen af over 300 Kanoner. 3 til 4000 Mand brød pludselig frem af Biergene bevæbnede med alle Slags Vaaben, under det vilde Skrig: Keiseren leve, og giorde Angrebet; men GeneralDonadien, som var underrettet derom, havde opstillet; til 8000 Mand regulaire Tropper og anlagt et hemmeligt Batterie paa 12 Kanoner; disse Tropper af sloge Rebellernes Angreb, men trak sig derpaa efter Generalens Ordre tilbage, indtil de havde lokket Oprørerne hen til Batteriet, som begyndte at skyde paa dem med sine Kanoner og hvorved 400 af dem bleve dræbte; iblandt dem fandtes mange deserterede piemontesiske Soldater, en Lieutnant Jomini blev fanget; Staden Grenoble selv tog ingen Deel i Oprøret. Man har Efterretninger fra Staden, som gaae til 9de Mai, alt er nu roeligt i Departementet, to af Officererne ere allerede henrettede; General Donadien har udsat en Belønning af 500 Franker paa Guillots og af 3000 Franker paa Didiers Paagribelse. Kongen havde i 1814 udnævnet Didier til Maitre des Requettes, og hans Søn tilUnderpræfect i Jsere-Departementet, desuagtet gik denne dog Bonaparte i Møde da han forlod Elba i Fior, den gamle Didier, Stifteren til dette nye Oprør tog Deel i alle Bonapartes Foretagender. Hvor let den franske Almue er at bedrage og sætte i Bevægelse kan sees af, at en Bonde i det Elsaske vilde for nogen Tid siden gaae i Kirken, paa Veien møder han en Mand til Hest, som tager to Guldpenge frem, viser ham dem og siger til ham: kiender du dette Ansigt? det er Kongens, svarede Bonden; og dette det er Keiserens; kiender du Keiseren, spurgte han videre, nei, jeg har aldrig seet ham; nu vel, sagde han, alt er forberedet til at jeg kan bestige min Throne igien; derpaa gav han Hesten af Sporene og reed bort. Bonden troede det og Eventyret løb Egnen rundt. Men det er ikke allene i Grenoble at der har været lagt Plan til et Oprør, i Følge Moniteuren var ogsaa Planen lagt til et Oprør i Paris af de forrige Jacobinere, som havde ladet trykke Proclamationer og stemplede Kaart og uddeelt dem, de Folk som har været brugte dertil og de vigtigste Ophavsmænd for Komplottet ere fængslede; En af de Fængslede har bekiendt, at det var ham overdraget at myrde en høi Person; Oprørerne kaldte den afskyelige Plan, som de havde lagt, de Fems Drab; hvormed de hentydede paa Antallet af Medlemmerne i en høi Familie. Man føler nu hvor nødvendigt det er, at de allierede Tropper blive staaende i Frankerig i 5 Aar, og man fortryder, at man ikke har fulgt Blucher- og Justus Gruners Raad, at seqvestrere de rige Bonapartisters Formue. J Følge et privat Brev over Gent fra Paris af 12 Mai, som er en Dag sildigere end de officielle indløbne Efterretninger, skal det see betænkeligt ud i Frankerige og i Paris. Patrouillerne gaae stærkt omkring ved Thuillerierne. Regieringen bekiendtgiør at alt er roeligt, men den største Virksomhed hersker i Ministeriet, paa een Dag bleve 20 Courerer afsendte; et Geheimeraad, hvorved den hele kongelige Familie var tilstæde, blev holdet den 11 Mai til om Midnat; i denne Morgen hedder det, at 6 anseelige Stæder ere satte i Beleiringstilstand, den kongelige Garde øves daglig i at skyde, alle Krigsforraad optegnes; om Natten puttes oprøriske Skrifter under Dørene, alt er i Uroe og Angest. J Følge alle disse Efterretninger har Hertugen af Wellington givet alle Cheserne for de allierede Tropper Ordre til at holde sig parate; de Regimenter, som skulde afgaae til Engelland, har faaet Contraordre, og nye Troppers Ankomst fra England er forberedet; i Picardiet skal det ikke heller være roeligt, paa Landet har man opdaget hemmelige Forraad af Vaaben, Krudt og trefarvede Kokarder, mange franske Courerer ere afgaaede til England. Disse Begivenheder ville biedrage til Nordamerikas Befolkning, utallige Franske drage dertil; men ogsaa blandt Tydsklands Jndvaanere opvaagner Udvandringslysten og fra Schweiz vil paa nye 800 Familier udvandre dertil. Den i sidste Avis omtalte General Rodrique; for Buenos Ayres Armeen blev slaget i Overperu ved et Angreb paa de kongelige Tropper, efterat han Dagen tilforn havde havt nogle Fordeele, han undkom ved sin Hestes Hurtighed. Forresten er det roeligt paa Jorden og Uveiret ved Donau fordeeles, da oc russiske Ministre Greverne Stroganoff og Jtalinsky underhandle for nærværende Tid i Constantinopel under østerrigsk og engelsk Mægling, for at bielægge alle Misforstaaelser; men den bekiendte serviske Høvding og Forsvarer af sit Folks Friehed Georg Petrowitsch scherny, er kommet til Petersborg; Hensigten af hans Reise er ubekiendt, men der udrettes ofte mere med Ord end med Vaaben i denne Verden.